Getdi (Ötübdü zimistan, gəlib novbahar)
Ötübdü zimistan, gəlib novbahar, 
Yetirdi qərinə, sənələr getdi.
Dəli könül gündə yüz xəyal eylər, 
Dolandı ruzigar, havalar getdi.

Mən sənə nə deyim, ey şahi-şonqar, 
Ağlımı apardı bir çeşmi-xumar, 
Könlümə uymadı bir münasib yar, 
Gəldi məlakələr, sonalar getdi.

Yazıq Alı, bu qəm səni bürüdü, 
Eynim yaşı sel-sel oldu yeridi, 
Qürbət eldə yazıq canım çürüdü, 
Neçə çərşənbələr, cumalar getdi!
Qoşmalar